SCC:อุปสงค์ซีเมนต์-วัสดุก่อสร้างฟื้นปี 59มอง Valuation จูงใจเป้าหมาย 580 บาท
SCC อุปสงค์ซีเมนต์และวัสดุก่อสร้างในไตรมาส 4/58 ซบเซา แต่คาดว่าจะฟื้นตัวดีขึ้นในปี 59 แนะนำซื้อ ณ ราคาหุ้นปัจจุบันซื้อขายที่ P/E ปี 59 ที่ 10.1 เท่า (Mean-2.5SD) นับว่าจูงใจ DBSV ให้ราคาพื้นฐาน 580 บาท เทียบเท่ากับ P/E ปี 59 ที่ 14.3 เท่า (Mean)
15 ม.ค. 2559

บล.ดีบีเอสฯ ระบุในบทวิเคราะห์วันนี้ (15 ม.ค.) ว่า บริษัท ปูนซิเมนต์ไทย จำกัด(มหาชน) หรือ SCC คาดการณ์กำไรสุทธิไตรมาส 4/58 เติบโต 26% เทียบไตรมาสก่อนหน้า และ 28% เทียบช่วงเดียวกันของปีก่อน เป็น 11.3 พันล้านบาท ปัจจัยที่ผลักดันคือ กำไรที่ดีของธุรกิจปิโตรเคมีและการอ่อนค่าของเงินบาท โดยการเติบโตเทียบไตรมาสก่อนหน้า เพราะช่วงไตรมาส 3/58 มีรายการหัก 1 พันล้านบาทจาก Unwinding Hedging Position ในอัตราแลกเปลี่ยน  
ด้าน EBITDA Margin ของปิโตรเคมียังแข็งแกร่ง หนุนโดยต้นทุนพลังงานที่ต่ำลง และ Spread ของ PE ที่ยังคงสูง อุปสงค์ซีเมนต์และวัสดุก่อสร้างในไตรมาส 4/58 ซบเซา แต่คาดว่าจะฟื้นตัวดีขึ้นในปี 59 ฝ่ายวิจัยฯ DBSV ประมาณการกำไรสุทธิทั้งปี 58 ขยายตัว 35% โดยหลักมาจากกำไรธุรกิจปิโตรเคมีที่แข็งแกร่ง ส่วนปี 59 คาดว่ากำไรสุทธิจะเติบโตต่อ 8% จากการฟื้นตัวของอุปสงค์ซีเมนต์และการอ่อนค่าของเงินบาท
แนะนำซื้อ ณ ราคาหุ้นปัจจุบันซื้อขายที่ P/E ปี 59 ที่ 10.1 เท่า (Mean-2.5SD) นับว่าจูงใจ DBSV ให้ราคาพื้นฐาน 580 บาท เทียบเท่ากับ P/E ปี 59 ที่ 14.3 เท่า (Mean) 